《钦和御制大将征回朔漠空虚二首 其二》
明代·释宗泐

百万旌旗蔽野阴，联翩戈甲耀南金。一朝白草无秋牧，千里黑松空旧林。

追敌不知飞骑远，下营俄见涌泉深。将军功业过前代，刻石天山第几岑。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。